752 - ESB - Kjarval - Ekkert um Icesave

Það er erfitt að skrifa æsingalaust um ESB-málið. Það mun kljúfa þjóðina enda ekki skrítið. Afdrifaríkt er málið mjög. Fylgi við umsókn var á Alþingi. Þó vel megi halda því fram að einhverjir þingmenn vinstri grænna hafi í raun verið á móti aðild þó þeir hafi greitt atkvæði með frumvarpinu þá átti slíkt ekki síður við um ýmsa aðra þingmenn með öfugum formerkjum.

Æskilegt væri að fá fljótlega skoðanankönnun þar sem í ljós kæmi hve mikill hluti landsmanna styður í raun aðild að bandalaginu. Líklegt er að þjóðin skiptist í þrjá nokkuð jafna hluta. Einn þriðji vilji bíða og sjá hvað kemur út úr samningaviðræðum. Þriðji hlutinn sé hlynntur aðild en mismunandi mikið þó. Afgangurinn sé þá andvígur aðild af ýmsum orsökum.

Eflaust munu hlutföllin breytast þegar aðildarviðræðum er lokið og samningur er fyrirliggjandi. Mikilvægt er að þeir sem undir lenda í þeirri atkvæðagreiðslu, sem í kjölfarið mun fylgja, sætti sig bærilega við úrslitin.

Dropinn holar steininn. Margir eru farnir að trúa Ingimundi Kjarval um þjófnað Reykjavíkurborgar á því sem Jóhannes Sveinsson Kjarval lét eftir sig. Kjarval er viðurkenndur sem einn merkasti listamaður landsins og teikningar hans og skissur allar eru örugglega mikils virði. Reykjavíkurborg hefur slegið eign sinni á það allt og segir hann hafa ánafnað sér því. Erfingjar hans hafa ekki fengið neitt. Ingimundur Kjarval sem búsettur er í Bandaríkjunum hefur verið óþreytandi við að kynna málstað erfingjanna undanfarin ár og örugglega eru margir sem taka mark á honum. Málaferli eru í gangi en ég veit ekki nákvæmlega hvernig staðan þar er núna.

Fyrri ummæli:
Þetta er skynsamlega mælt hjá þér eins og oft áður um ESB málin, þó þú sért enn alla vegana á ESB línunni.

En ég tel nær alveg öruggt að þetta ESB mál verður kolfellt meðal þjóðarinnar.

Stjórnmálastéttinn á Íslandi og reyndar í öllum Evrópulöndunum hafa alltaf verið miklu meira svag fyrir þessu ESB rugli, heldur enn fólkið sjálft.

Þannig var það líka í Noregi í bæði skiptin sem þeir felldu ESB samningana sem gerðir höfðu verið. Þá var það gríðarlegt áfall fyrir nær alla norsku stjórnmálastéttina og reyndar aðrar elítur líka svo sem Verkalýðsforystuna, atvinnurekenda forustuna, háskólaelítuna og ekki síst fjölmiðlaelítuna sem alveg eins og hér var öll sömul gjörsýkt og með ESB aðild á heilanum.

En hjá ESB þýðir NEI nefnilega aldrei NEI:

Því verður ekki látið staðar numið hjá ESB eða ESB innlimunarsinnum hér á landi. Því að í augum þeirra sem hafa þessi ESB trúarbrögð þá er þeirra æðsta markmið að koma okkur inní himnaríki ESB sælunnar.

Þannig að þegar þetta verðiur fellt, þá verður þetta bara af þeim túlkað sem einhver slæmur misskilningur meðal meirihluta þjóðarinnar sem hafði hlustað um of á hræðsluáróðurinn eða ekki skilið samninginn og hversu hagstæður hann hefði verið í raun. Því að í augum þeirra trúuðu er ESB bara gott.

Sannaðu til þessi söngur byrjar nánast daginn eftir að þessi ESB elíta fær á kjaftinn í þjóðaratkvæðagreiðslunni þar sem þetta ESB rugl verður sem betur fer kolfellt af þjóðinni.

Þá verður kanski spurning hvort við teljumst nokkuð vera þjóðin, eins og einn fráfarandi stjórnmálaforingi og sanntrúaður ESB sinni sagði eitt sinn í hroka sínum við fólkið í landinu.

Því nota bene, þjóðaratkvæðagreiðslan er ekki bindandi heldur bara leiðbeinandi fyrir stjórnmálastéttina.

Það þarf ekki einu sinni aukinn meirihluta til þess að samþykkja þetta sem auðvitað hefði verið sanngjarnast þegar verið er að afsala sjálfstæði og gera afdrifaríkar breytingar á stjórnarskrá.

Ummæli:
Ef allir kjósendur Samfylkingarinnar í Alþingiskosningunum í vor, 75% af kjósendum Borgarahreyfingarinnar og 25% af kjósendum annarra flokka vilja aðild Íslands að Evrópusambandinu í þjóðaratkvæðagreiðslu verður hún samþykkt með 51% atkvæða.

Verkefni: Lyndi
Merking: Hlutlaust